Selgroog
Selgroog (ladina columna vertebralis) on paljude selgroogsete loomade kere skeleti osa. Inimese selgroo kohta kasutatakse meditsiinikeeles terminit "lülisammas". Selgroo areng, anatoomia, asend, kuju, luud, sellele kinnituvad lihased ja morfoloogia võivad suuresti erineda nii liigiti kui ka indiviiditi. Selgroo ülesandeks on seljaaju ja seljakeeliku kaitsmine. Selgroo külge kinnituvad pea, jäsemete, roiete ja kerelihased. Selgroog koosneb selgroolülidest.